**מרכז בית"ר**

**נוהל קבלה ומתן שירותים לאגודות ספורט**

1 .**כללי**

נוהל זה נועד לפרט את אופן קבלת אגודות ספורט חדשות לתנועת "מרכז בית"ר" לרבות

המסמכים והאישורים השונים שיש להמציא לצורך כך.

האחריות על ניהול תהליך הצטרפות מוטלת על מנהלי האגפים ו/או הנה"ח.

2 .**הגדרות**

1. אגודת ספורט כהגדרתה בחוק הספורט, התשמ"ח-1988.

3 .**הליך הקבלה**

הליך הקבלה נועד לאפשר למרכז בית"ר לדאוג לבחינת התאמתן של עמותות ו/או אגודות

המבקשות להצטרף לשורותיה וביצוע אבחון של הצרכים האינדיבידואלים שלהם.

א. על אגודה/עמותה המעוניינת להשתייך למרכז בית"ר לפנות למרכז בעל פה או בכתב.

ב. פגישה מקדימה – האגודה/עמותה תוזמן לפגישה מקדימה במסגרת המחלקה

הרלבנטית לענף הפעילות שלה. במהלך השיחה יינתן מידע ברור ומקיף אודות

השירותים הניתנים במרכז בית"ר במטרה ליצור בסיס לשיח משתף ולמרחב פעולה

מתוך הסכמה על אופי הקשר וחשוב מכך – על השגת היעדים.

ג. חתימה על הסכם מתן שירותים, איסוף אינפורמציה ותיעוד המידע.

1 ) אגודה אשר טרם פתחה עמותה תחתום על הסכם שירותים למייסדי עמותה.

2 ) עמותה קיימת תחתום על הסכם שירותים לעמותות.

ד. בקרה – מרכז בית"ר תפקח באופן סביר על מילוי התנאים למתן התמיכות ועל

השימוש בתמיכות שניתנו, בתכיפות הראויה ובאמצעים הראויים והמידתיים בנסיבות

העניין.

4 . אגודה/עמותה המבקשת להצטרף ל"מרכז בית"ר" תגיש את הטפסים הבאים:

א. הצהרה על קבלת שירותים בתחום הספורט ממרכז "מרכז בית"ר" - מצ"ב כנספח א'.

טופס התחייבות בהתאם לנוהל שר האוצר – מצ"ב כנספח א'1.

ב. טופס עדכון פרטי עמותה - מצ"ב כנספח ב'.

ג. הסכם שירותים -

הסכם מתן שירותים לעמותה בהקמה מצ"ב כנספח ג'.

הסכם מתן שירותים לעמותות מצ"ב כנספח ד'.

ד. אישור על הקבוצות הפעילות במועדונכם מהאיגוד/ים הרלוונטיים.

ה. תעודת רישום עמותה.

ו. אישור ניהול תקין/אישור הגשת מסמכים.

ז. אגודה המעוניינת להעזר בשירותי מרכז בית"ר כגוף מייצג – מצ"ב כנספח ה'.

ח. אגודה המעוניינת להתקבל כחברה בעמותת מרכז בית"ר, תגיש בקשה בהתאם להוראות

התקנון אשר תובא לאישור הנהלת העמותה – מצ"ב כנספח ו'.

5. לאחר בדיקת כל הטפסים יובא ההסכם לבחינה ואישור מנכ"ל מרכז בית"ר וההנהלה.

6. אגודת ספורט שאינה מקבלת שירותים ממרכז מקבלי ישראל או מכל מרכז ספורט אחר, רשאיות

לפנות ממרכז בית"ר בבקשה לשמש כגוף מייצג – בכפוף לחתימה על טופס מינוי בכתב, המצ"ב

כנספח ה'.